钦定古今图书集成/理学汇编/文学典/第049卷 > 褚亮
## 钦定古今图书集成/理学汇编/文学典/第049卷 > 褚亮

按《唐书》本传：“褚亮，字希明，杭州钱塘人。曾祖湮，父玠，
皆有名梁陈间。亮少警敏，博见图史，一经目辄志于
心。年十八，诣陈仆射徐陵，陵与语，异之。后主召见，使
赋诗，江总诸词人在席，皆服其工。累迁为尚书殿中
侍郎。入隋，为东宫学士，迁太常博士。炀帝议改宗庙
之制，亮请依古七庙，而太祖、高祖各一殿，法周文、武”
二祧，与始祖而三，馀则分室而祭。始祖二祧，不从迭
毁。未及行，坐与杨元感善，炀帝矜己嫉才，因是亦贬
西海司户。时博士潘徽贬威定主簿，亮与俱至陇山。
徽死为敛瘗，人皆义之。后为薛举黄门侍郎。举灭，秦
王谓曰：“寡人受命而来，嘉于得贤。公久事无道，君得
无劳乎？”亮顿首曰：“举不知天命，抗王师，今十万众兵
加其颈，大王释不诛，岂独亮蒙更生耶？”王悦，赐乘马
帛二百段，即授王府文学。高祖猎，亲格虎，亮恳愊致
谏，帝礼纳其言。王每征伐，亮在军中尝预秘谋，有裨
辅之益。贞观中，累迁散骑常侍，封阳翟县侯。老于家。
太宗征辽，子遂良从，诏亮曰：“畴日师旅，卿未尝不在
中。今朕薄伐，君已老，俛仰岁月，且三十载，眷言及此，

年八十八。赠太常卿，陪葬昭陵，谥曰康。遂良自有传。
初，武德四年，太宗为天策上将军，冠乱稍平，乃乡儒
宫城西作文学馆，收聘贤才。于是下教以大行台司
勋郎“中杜如晦，记室考功郎中房元龄及于志宁，军
谘祭酒苏世长，天策府记室薛收，文学褚亮、姚思廉，
太学博士陆德明、孔颖达，主簿李元道，天策仓曹参
军事李守素，王府记室参军事虞世南，参军事蔡允
恭、颜相时，著作郎摄记室许敬宗、薛元敬，太学助教
盖文达，军谘典签苏勖”，并以本官为学士。七年，收卒，
复召东虞州录事参军刘孝孙补之，凡分三番递宿
于阁下，悉给珍膳。每暇日，访以政事，讨论坟籍，榷略
前载，无常礼之间。命阎本立图像，使亮为之赞，题名
字爵里，号十八学士，藏之书府，以章礼贤之重。方是
时，在选中者，天下所慕向，谓之《登瀛洲》。

按《旧唐书》本传：“大业中，授太常博士。时炀帝将改置
宗庙，亮奏议曰：‘谨按《礼记》，天子七庙，三昭三穆，与太
祖之庙而七’。郑元注曰：‘此周制也。七者，太祖及文王、
武王之祧与亲庙四也。殷则六庙，契及汤与二昭二
穆也。夏则五庙，无太祖禹与二昭二穆而已’。元又据
礼，王者禘其祖之所自出而立四庙。按郑元义，天子”
唯立四亲庙，并始祖而为五。周以文武为受命之祖，
特立二祧，是为七庙。王肃注《礼记》曰：“尊者尊统上，卑
者尊统下。故天子七庙，诸侯五庙。其有殊功异德，非
太祖而不毁，不在七庙之数。”案肃以为天子七庙，是
百代之言。又据《王制》“天子七庙，诸侯五庙，大夫三庙，
降二为差。”是则天子立四亲庙，又立高祖之父、高祖
之祖父、太祖而为七。周有文、武、姜、嫄，合为十庙。汉世
诸帝之庙各立，无迭毁之义。至元帝时，贡禹、匡衡之
徒始议其礼，以高帝为太祖而立四亲，是为五庙。唯
刘歆以为天子七庙，诸侯五庙，降杀以两之义。七者，
其正法可常数也，宗不在此数内。有功德则宗之，不
可豫设为数也。是以班固称“考论诸儒之义”，刘歆博
而旧矣。光武即位，建高庙于洛阳，乃立南顿君以上
四庙，就祖宗而为七。至魏初，高堂隆为郑学，议立亲
庙四，太祖武帝犹在四亲之内，乃虚置太祖及二祧，
以待后世。至景初间，乃依王肃更立六庙，二世祖就
四亲而为六庙。晋武受禅，博议宗祀，自文帝已上至
六世“亲祖征西府君，而宣帝亦序于昭穆，未升太祖，
故祭止六世。江左中兴，贺循知礼，至于寝庙之议，皆
依魏、晋旧事。宋武初受命为王，依诸侯立亲庙四即
位之后，增祠五世祖相国掾府君、六世祖右北平府
君，止于六庙。逮身没主升，亦从昭穆，犹太祖之位也。
降及齐、梁，守而勿革，加宗迭毁，礼无违旧。”臣又按姬
周自太祖以下，皆别立庙，至于禘祫，俱合食于太祖。
是以炎汉之初，诸庙各立，岁时常享，亦随处而祭，所
用庙乐，皆像功德而歌舞焉。至光武，乃总立一堂，而
群主异室。斯则新承寇乱，欲从约省，自此以来，因循
不变。皇隋太祖武元皇帝，仁风潜畅，至泽傍通，以昆
彭之勋，开稷契之绪。高祖文皇帝睿哲元览，神武应
期，拨乱返正，远肃迩安。受命开基，垂统圣嗣，鸿名冠
于三代，宝祚传于七百，当文明之运，定祖宗之礼。且
损益不同，沿袭异趣，时王所制，可以垂法。历代以来，
亲用王郑二义。若寻其旨归，校以优劣，康成止论周
代，非谓经通；子雍总贯皇王，事兼长远。今请依据古
典，崇建七“庙，受命之庙，宜别立庙祧，百世之后，不毁
之法。至于銮驾亲奉，申孝享于高庙；有司行事，竭诚
敬于群主。俾夫规模可则，严祀易遵，表有功而彰明
德，大复古而贵能变。”臣又按周人立庙，亦无处置之
文。据《蒙人职》而言之，先王居中，以昭穆为左右。阮忱
所撰《礼图》，亦从此义。汉京诸庙既远，又不序禘“祫。今
若依周制，理有未安，杂用《汉仪》，事难全采。谨详立别
图附之。”议未行，寻坐与杨元感有旧，左迁西海郡司
户。时京兆郡博士潘徽亦以笔札为元感所礼，降威
定县主簿。当时寇盗纵横，六亲不能相保。亮与同行，
至陇山，徽遇病终，亮亲加棺敛，瘗之路侧，慨然伤怀，
遂题诗于陇树。好事者皆传写讽诵，信宿遍于京邑
焉。